Tartu bispedømme blev oprettet efter, at [[Tartu]] (tysk: ''Dorpat'') i [[1224]] var blevet undertvunget af [[Riga ærkebispedømme|biskoppen af Riga]] (estisk: ''Riia piiskop'') og [[Sværdbroderordenen]] (estisk:'' Mõõgavendade ordu''). I årene [[1223]]–[[1224]] havde biskoppen holdt til i [[Otepää]]. Stillingen som Tartu biskop blev oprettet den [[6. november]] [[1235]], indtil da var biskoppen officielt biskop af [[Lihula]]. Dette eftersom den første biskop i Tartu, [[Hermann von Buxthövden]], var broder til biskoppen i Riga [[Albert von Buxthövden]], tidligere udnævnt til biskop af Lihula, men efter erobringen af området i stedet udpeget til biskop over Ugandi. [[Pave]]n bekræftede imidlertid først den nye stillingsbetegnelse ti år senere, da biskoppen over [[Øsel-Wiek bispedømme]] (estisk: ''Saare-Lääne piiskop'') havde indrettet sig i Lihula.
Filosofi Historie Tidligere_riger,_stater,_protektorater,_kolonier_og_lande Foreninger Organisationer